Rojnamegerê 'Karşi Mahalle' Sezgîn Kartal 10ê Çeleyî Roja Rojnamegerê ke Xebitîyenê de amebi destbendkerdene. Kartal 4 rojan nezaret de mend û dima hetê Hakîmîya Cezaya Sulhe ra bi îdîaya 'endamîya PKK/YPGyî' tepişîya.
Dîya zanayene ke derheqê dosya de bira nimnayîşî est a û tehqîqat hetê Serdozgerîya Komare ya Adana ra 2020 de dîyayo destpêkerdene. Ame parekerdene ke dosya de tek delîl fotografêk o ke 2004 de weşanîyayo la nêzanîyeno ke kamca de ameyo girewtene. Hema zî heyetê pisporî derheqê fotografî de cigêrayîş nêkerdo.
Wexto ke Kartal vejîya verê mehkeme ame perskerdene ke gelo o Ajansê Mezopotamya de xebitîyayo yan nê. Kartalo ke 13 serrî yo rojnamegerîye keno fotografê 2004 ra bi îdîaya endamîya YPG/PKKyî tepişîya ke o çax YPG nêronîyabi.
